વડા પ્રધાન મોદીએ ગત મંગળવારે સાંજે દેશવાસીઓને સંબોધતાં ૫૦૦ અને ૧૦૦૦ની નોટ બંધ કરવાની જાહેરાત કરી હતી ત્યારે ૧૧ નવેમ્બરની મધરાત સુધી પેટ્રોલ પંપ, સીએનજી સ્ટેશન અને હોસ્પિટલો સહિત અન્ય જાહેર સંસ્થાઓમાં આ નોટ ચાલશે તેવી સ્પષ્ટતા કરી હતી, પરંતુ કેટલાક પેટ્રોલ પંપ અને હોસ્પિટલમાં આવી નોટો સ્વીકારવામાં આવતી ન હોવાની ફ‌િરયાદો ઊઠવા પામી છે, જેને ધ્યાનમાં લઈને પેટ્રોલિયમ પ્રધાન ધર્મેન્દ્ર પ્રધાને ટિ્વટ કરી જણાવ્યું છે કે આવી નોટો સ્વીકારવાનો ઈનકાર કરતા પેટ્રોલ પંપ અને ગેસ સ્ટેશનના સંચાલકો સામે કડક કાર્યવાહી હાથ ધરાશે.